การกินอย่างถูกวิธีและการควบคุมอาหาร
ยึดการดื่มน้ำเปล่าเป็นหลัก น้ำเปล่านั้นดีต่อสุขภาพ อีกทั้งยังมีราคาถูก หาได้ทั่วไป และมีรสชาติที่ดี  น้ำสามารถกำจัดสารพิษที่เป็นอันตราย นำสารอาหารเข้าสู่เซลล์ และทำให้เนื้อเยื่อต่างๆ มีความชุ่มชื้นซึ่งเป็นสิ่งที่ร่างกายต้องการ โดยแพทย์แนะนำให้ดื่มน้ำประมาณ 1.9 ลิตรต่อวัน  หลีกเลี่ยงการดื่มน้ำอัดลม เครื่องดื่มชูกำลัง น้ำผลไม้เข้มข้น และอื่นๆ พวกมันจะสร้างความอ่อนแอให้กับเรา และพวกมันทำให้การลดน้ำหนักเป็นเรื่องยาก ซึ่งเครื่องดื่มทั้งหมดนี้ประกอบด้วยน้ำตาลจำนวนมาก บางครั้งอาจมากถึง 300 แคลอรีซึ่งมากพอที่จะทำให้การออกกำลังกายของคุณที่ผ่านมาไร้ผลไปเลย ดื่มชาเขียวที่เป็นแหล่งอย่างดีของสารต้านอนุมูลอิสระและมีแคลอรี่ที่ต่ำ ชาเขียวประกอบไปด้วยโพลิฟีนอลประมาณสิบเท่าของผักส่วนใหญ่ และยังช่วยป้องกันเซลล์ร่างกายจากอนุมูลอิสระ และข้อดีที่สุดคือชาเขียวให้แคลอรี่เพียง 1-2 แคลอรี่ต่อลิตร ซึ่งหมายถึงชาเขียวไม่ใส่น้ำตาลหนึ่งแก้วจะไม่ทำให้คุณต้องรู้สึกผิดหากดื่มมัน ดื่มชาถ้วยหนึ่งหรือน้ำแก้วหนึ่งก่อนมื้ออาหาร วิธีนี้จะหลอกร่างกายของคุณให้เชื่อว่ามันอิ่มมากกว่าความเป็นจริง ซึ่งหมายความว่าคุณจะมีความอยากอาหารน้อยลงและมีแนวโน้มที่จะกินอาหารน้อยลงอีกด้วย การรับประทานอาหารที่ดีต่อสุขภาพทำให้คุณไม่จำเป็นต้องควบคุมอาหาร การพิจารณาสิ่งที่รับประทานจะช่วยทำให้คุณผอมลงและกระชับขึ้น เมื่อคุณรับประทานอาหารเพื่อสุขภาพ คุณควรพิจารณาประเภทอาหารจากแต่ละกลุ่มอาหารที่ควรรับประทาน และพยายามรับประทานมื้ออาหารที่ถูกสัดส่วนทุกครั้ง  คาร์โบไฮเดรต: คาร์โบไฮเดรตเชิงซ้อนจะถูกร่างกายดูดซึมได้ช้าเพื่อที่ร่างกายจะไม่มีมันมากเกินไป สารอาหารที่กล่าวมานี้รวมไปถึงข้าวโอ๊ต ผลิตภัณฑ์โฮลวีต และธัญพืชที่ยังไม่ได้ผ่านกระบวนการใดๆ เช่น ข้าวกล้อง โปรตีน: เลือกเนื้อไม่ติดมันเมื่อคุณต้องการรับโปรตีน เนื้อไม่ติดมันนี้รวมไปถึงปลาและสัตว์ปีก และโปรตีนที่ดีในรูปแบบอื่นๆ ประกอบด้วยถั่วในฝัก ผลิตภัณฑ์ถั่วเหลือง และถั่ว ผลไม้และผัก: แม้ว่ามันอาจจะเหลือเชื่อ แต่ว่ามีผลไม้และผักที่ให้ประโยชน์มากกว่าชนิดอื่นๆ (แม้ว่าส่วนมากจะให้ประโยชน์มากอยู่แล้ว) ลองรับประทานสุดยอดอาหารอย่างเคล (กะหล่ำปลีชนิดหนึ่งสีเขียวเข้ม) บลูเบอร์รี่ และสวิสชาร์ด (ผักตระกูลเดียวกับบีทรูท) ไขมันดีกับไขมันไม่ดี: กรดไขมันโอเมก้า 3 และกรดไขมันไม่อิ่มตัวชนิดโมโนนั้นดีต่อระบบของคุณและจะช่วยลดระดับคอเลสเตอรอล โดยถั่ว น้ำมันมะกอก น้ำมันสกัดจากเมล็ด และปลา ล้วนแต่ประกอบด้วยไขมันที่ดีเหล่านี้ อีกทั้งไขมันแปรรูปและไขมันอิ่มตัวจะทำให้ต้นขาใหญ่ขึ้น รวมถึงอาหารแปรรูปส่วนใหญ่เช่น ลูกอม เค้ก และอื่นๆ ผลิตภัณฑ์ที่ทำจากนม: ยึดการรับประทานผลิตภัณฑ์นมไขมันต่ำ โยเกิร์ตเป็นผลิตภัณฑ์ที่ดีอย่างยิ่งเพราะมีแบคทีเรียที่จะช่วยคุณย่อยและแปรรูปสารอาหารได้อย่างมีประสิทธิภาพ นอกจากนี้ผลิตภัณฑ์ที่ทำจากนมยังเป็นแหล่งที่ให้คุณค่าทางโปรตีนและแคลเซียมสูงอีกด้วย มีทฤษฎีที่ว่าคนอ้วนนั้นรับประทานคาร์โบไฮเดรตมากเกินไป และอาหารที่อุดมด้วยคาร์โบไฮเดรตนั้นเป็นสาเหตุทำให้ร่างกายปล่อยอินซูลิน  ร่างกายจะควบคุมอินซูลินโดยการผลิตกลูโคส (น้ำตาล) ซึ่งในท้ายสุดจะแปรเปลี่ยนเป็นไขมัน ซึ่งการรับประทานอาหารที่มีคาร์โบไฮเดรตต่ำจำพวกโปรตีน ผลิตภัณฑ์ถั่วเหลือง ผัก ผลไม้ และถั่ว จะช่วยหลีกเลี่ยงกระบวนการที่สร้างไขมันดังกล่าว หากคุณต้องการลดคาร์โบไฮเดรตที่คุณรับประทาน แต่คุณไม่ต้องการที่จะตัดมันออกจากอาหารของคุณโดยสิ้นเชิง ลองรับประทานอาหารที่มีคาร์โบไฮเดรตอย่างน้อย 20% ต่อมื้อ เพราะร่างกายของคุณต้องการกลูโคสเพื่อใช้ในการทำงานของร่างกาย ซึ่งคาร์โบไฮเดรตนั้นก็เป็นแหล่งชั้นดีที่จะให้กลูโคสแก่ร่างกาย อาหารคาร์โบไฮเดรตต่ำที่สามารถ รับประทานได้มีดังนี้  เนื้อที่มีโปรตีนสูงและยังไม่ผ่านการแปรรูป เช่น เนื้อวัว เนื้อแกะ เนื้อหมู เนื้อไก่ และไก่งวง ปลาที่มีโปรตีนสูงและยังไม่ผ่านการแปรรูป เช่น ปลาแซลมอน ปลาทูน่า ปลาแมคเคอเรล และปลาเทราท์ ผักที่มีคาร์โบไฮเดรตต่ำและผักใบเขียว ชีสนมวัว นมแกะ หรือนมแพะ ที่มีไขมันเต็มส่วนและไม่ผ่านการแปรรูป อาหารที่ไม่ได้เป็นอาหารประเภทที่มีคาร์โบไฮเดรตต่ำ ได้แก่:   ธัญพืช เช่น พาสต้า ขนมปัง เค้ก หรือขนมอบ ผลไม้และน้ำผลไม้ อาหารแปรรูป เพราะอาหารเหล่านี้มักใส่น้ำตาลเพิ่ม ผักที่มีแป้งสูง ห้ามกินมันฝรั่ง หัวผักกาด หรือข้าวโพด น้ำตาล หรือมาการีน ถ้าร่างกายของคุณเผาผลาญพลังงานมากกว่าที่คุณรับประทาน น้ำหนักคุณจะลดลง โดยการรับประทานอาหารแคลอรี่ต่ำ หมายถึงการลดการกินอาหารให้อยู่ระหว่าง 1,200 และ 1,500 แคลอรี่ต่อวันสำหรับผู้หญิง ขอแนะนำให้คุณลดไม่เกิน 1 กิโลกรัมต่อสัปดาห์ มันไม่ปลอดภัยที่จะพยายามลดน้ำหนักมากกว่า 1 กิโลกรัมต่อสัปดาห์ เว้นแต่อยู่ภายใต้การดูแลของแพทย์อย่างเคร่งครัด  จำกัดปริมาณไขมันที่คุณรับประทานให้อยู่ระหว่าง 35 และ 60 กรัมต่อวัน นี่หมายความว่าไขมันควรอยู่ใน 20% ถึง 35% ของแคลอรีทั้งหมดของคุณสำหรับหนึ่งวัน ตั้งเป้าหมายที่จะรับประทานคาร์โบไฮเดรตเชิงซ้อนประมาณ 170-240 กรัม เช่น ธัญพืช, ผักและผลไม้ ต่อวัน นี่ควรมีประมาณ 45% ถึง 65% ของแคลอรีทั้งหมดของคุณสำหรับหนึ่งวัน ตั้งเป้าหมายที่จะรับประทานโปรตีนไขมันต่ำประมาณ 55-95 กรัม ซึ่งรวมถึงเนื้อสัตว์ สัตว์ปีก และปลา ต่อวัน นี่ควรคิดเป็นประมาณ 15% ถึง 25% ของการบริโภคแคลอรี่ทั้งหมดของคุณสำหรับหนึ่งวัน การลดน้ำหนักแบบคีโตเป็นเหมือนการรับประทานอาหารคาร์โบไฮเดรตต่ำซึ่งคุณพยายามที่จะหลีกเลี่ยงคาร์โบไฮเดรตโดยการทดแทนด้วยไขมันและโปรตีนในอาหารของคุณ ความแตกต่างคือการลดน้ำหนักแบบคีโตมีปริมาณไขมันมากกว่าและมีโปรตีนน้อยกว่าการลดน้ำหนักแบบแอตกินส์  ทำไมรับประทานไขมันแทนที่จะเป็นโปรตีน? ถ้าคุณกินโปรตีนมากเกินไป ร่างกายของคุณจะเปลี่ยนโปรตีนส่วนที่เกินเป็นน้ำตาลกลูโคสซึ่งเป็นสิ่งที่คุณพยายามที่จะหลีกเลี่ยงในการทานคาร์โบไฮเดรตในตอนแรก ในทางกลับกัน ไขมันไม่มีผลต่อระดับน้ำตาลในเลือดและระดับอินซูลิน เริ่มที่จะกินไขมันประมาณ 70-75% ของแคลอรี, 20-25% จากโปรตีน และ 5-10% จากคาร์โบไฮเดรต . จำกัดปริมาณคาร์โบไฮเดรตที่คุณกินให้อยู่ระหว่าง 20 และ 50 กรัมต่อวัน เมื่อคุณเข้มงวดกับปริมาณคาร์โบไฮเดรตที่รับประทานเข้าไป ถือว่าเป็นส่วนสำคัญของการลดน้ำหนักแบบคีโต มันสำคัญที่จะเข้าใจวิธีการนับคาร์โบไฮเดรตที่ถูกต้อง ลงทุนกับคู่มือการนับคาร์โบไฮเดรตและศึกษามัน
ลดน้ำตาลส่วนเกินด้วยการกินน้ำ. รับประทานอาหารที่ดีต่อสุขภาพ. พิจารณาการรับประทานอาหารที่มีคาร์โบไฮเดรตต่ำ (แอตกินส์). ต้องรู้ว่าอาหารชนิดใดที่ไม่รวมอยู่ในอาหารที่มีคาร์โบไฮเดรตต่ำ. พิจารณาอาหารแคลอรี่ต่ำ. พิจารณาการลดน้ำหนักแบบคีโต.
https://www.wikihow.com/Lose-Thigh-Fat
Eating Well and Dieting